CELEX: 32021D0919
Language: fi
Date: 2021-06-07 00:00:00
Title: Neuvoston päätös (YUTP) 2021/919, annettu 7 päivänä kesäkuuta 2021, unionin tuesta ydinterrorismin torjumisesta tehdyn kansainvälisen yleissopimuksen yleismaailmalliseksi saattamista ja tehokasta täytäntöönpanoa varten annetun päätöksen (YUTP) 2018/1939 muuttamisesta

8.6.2021   
               
               
                  FI
               
               
                  Euroopan unionin virallinen lehti
               
               
                  L 201/27
               
            
         NEUVOSTON PÄÄTÖS (YUTP) 2021/919,
         annettu 7 päivänä kesäkuuta 2021,
         unionin tuesta ydinterrorismin torjumisesta tehdyn kansainvälisen yleissopimuksen yleismaailmalliseksi saattamista ja tehokasta täytäntöönpanoa varten annetun päätöksen (YUTP) 2018/1939 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 10 päivänä joulukuuta 2018 päätöksen (YUTP) 2018/1939 (1).
                  
               
                     (2)
                  
                  
                     Päätöksessä (YUTP) 2018/1939 säädetään, että sen 1 artiklassa tarkoitetut toimet on pantava täytäntöön 36 kuukauden kuluessa päätöksen 3 artiklan 3 kohdassa tarkoitetun rahoitussopimuksen tekemisestä.
                  
               
                     (3)
                  
                  
                     Yhdistyneiden kansakuntien huumausaine- ja kriminaalipolitiikan toimisto pyysi 6 päivänä huhtikuuta 2021 ja Yhdistyneiden kansakuntien terrorisminvastainen toimisto pyysi 16 päivänä huhtikuuta 2021, kumpikin täytäntöönpanoviraston ominaisuudessa, unionin lupaa jatkaa päätöksen (YUTP) 2018/1939 täytäntöönpanoa 30 päivään marraskuuta 2022 saakka covid-19-pandemian aiheuttamien haasteiden jatkumisen vuoksi.
                  
               
                     (4)
                  
                  
                     Päätöksen (YUTP) 2018/1939 1 artiklassa tarkoitettujen toimien jatkaminen 30 päivään marraskuuta 2022 saakka ei vaikuta taloudellisiin resursseihin.
                  
               
                     (5)
                  
                  
                     Päätös (YUTP) 2018/1939 olisi sen vuoksi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2018/1939 5 artikla seuraavasti:
            
               
                  ”5 artikla
                  Tämä päätös tulee voimaan päivänä, jona se hyväksytään.
                  Sen voimassaolo päättyy 30 päivänä marraskuuta 2022.”
               
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 7 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               F. VAN DUNEM
            
         
         
            (1)  Neuvoston päätös (YUTP) 2018/1939, annettu 10 päivänä joulukuuta 2018, unionin tuesta ydinterrorismin torjumisesta tehdyn kansainvälisen yleissopimuksen yleismaailmalliseksi saattamista ja tehokasta täytäntöönpanoa varten (EUVL L 314, 11.12.2018, s. 41).